VENDIM 
Nr.540, datë 22.8.2007

PËR MIRATIMIN E MEMORANDUMIT TË MIRËKUPTIMIT, NDËRMJET QEVERIVE TË REPUBLIKËS SË SHQIPËRISË, BOSNJËS DHE HERCEGOVINËS, REPUBLIKËS SË BULLGARISË, REPUBLIKËS SË KROACISE, ISH-REPUBLIKËS JUGOSLLAVE TË MAQEDONISË, REPUBLIKËS SË MOLDAVISË, REPUBLIKËS SË MALIT TË ZI, RUMANISË DHE REPUBLIKËS SË SERBISË “PËR BASHKËPUNIMIN NË LUFTËN KUNDËR KORRUPSIONIT, NËPËRMJET NISMËS ANTIKORRUPSION TË EUROPËS JUGLINDORE” 

Në mbështetje të nenit 100 të Kushtetutës dhe të neneve 17 e 23 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve të Jashtme, Këshilli i Ministrave 

VENDOSI: 

Miratimin e memorandumit të mirëkuptimit, ndërmjet qeverive të Republikës së Shqipërisë, Bosnjës dhe Hercegovinës, Republikës së Bullgarisë, Republikës së Kroacisë, ish-Republikës Jugosllave të Maqedonisë, të Republikës së Moldavisë, Republikës së Malit të Zi, Rumanisë dhe Republikës së Serbisë “Për bashkëpunimin në luftën kundër korrupsionit, nëpërmjet nismës antikorrupsion të Europës Juglindore”. 
KRYEMINISTRI 
Sali Berisha

MEMORANDUMI I MIRËKUPTIMIT 
NDËRMJET QEVERIVE TË REPUBLIKËS SË SHQIPËRISË, BOSNJËS DHE HERCEGOVINËS, REPUBLIKËS SË BULLGARISË, REPUBLIKËS SË KROACISË, ISH-REPUBLIKËS JUGOSLLAVE TE MAQEDONISË, REPUBLIKËS SË MOLDAVISË, REPUBLIKËS SË MALIT TË ZI, RUMANISË DHE REPUBLIKËS SË SERBISË, MBI BASHKËPUNIMIN NË LUFTËN KUNDËR KORRUPSIONIT, NËPËRMJET INICIATIVËS ANTIKORRUPSION TË EUROPËS JUGLINDORE 

Qeveritë e Republikës së Shqipërisë, Bosnjë Hercegovinës, Republikës së Bullgarisë, Republikës së Kroacisë, ish-Republikës Jugosllave të Maqedonisë, Republikës së Malit të Zi, Republikës së Moldavisë, Rumanisë, Republikës së Serbisë,
Këtu e tutje të referuara si “Palët”,
duke riafirmuar së bashkëpunimi rajonal është një kusht i domosdoshëm për forcimin e stabilitetit, sigurisë e zhvillimit social dhe ekonomik në Europën Juglindore, edhe nëpërmjet aktivitetit ndërkufitar kundër korrupsionit;
duke pranuar se arritja e anëtarësimit në Bashkimin Europian do të kërkojë përpjekje kombëtare në rritje brenda fushës së luftës kundër korrupsionit nga të gjitha vendet e interesuara;
duke sjellë ndër mend Planin e marrëveshjes dhe veprimit të iniciativës kundër korrupsionit të paktit të stabilitetit (SPAI), Deklaratën e Londrës të vitit 2002 mbi luftën kundër krimit të organizuar dhe korrupsionit, deklaratën e Selanikut të Ballkanit Perëndimor dhe Deklaratën e Përbashkët JHA SEECP 2004;
duke pranuar progresin e bërë nga vendet pjesëmarrëse në zbatimin e masave kundër korrupsionit, të miratuara në Deklaratën Ministeriale SPAI 2005 mbi 10 masa të përbashkëta për uljen e korrupsionit në Europën Juglindore;
duke pranuar se krijimi i Zyrës Ndërlidhëse të Sekretariatit Rajonal SPAI (SPAI RSLO) në tetor 2003, përfaqëson një shprehje konkrete dhe të dukshme të angazhimit të shteteve rajonale për të bashkëpunuar dhe koordinuar luftën e tyre kundër korrupsionit në Europën Juglindore;
duke sjellë ndër mend Përfundimet e Tryezës Rajonale dhe Takimeve të tryezës së Punës, të mbajtura në 2006 në Beograd dhe Bukuresht, si dhe Vendimet e Grupit të 10-të Drejtues SPAI, Beograd, 30 maj 2006, në lidhje me financimin e SPAI,
kanë rënë dakord si më poshtë:

Neni 1
Drejtimi i SPAI

Palët bien dakord të pranojnë përgjegjësinë e përbashkët për SPAI-n dhe të sigurojnë stabilitetitn financiar të aktiviteteve të SPAI RSLO.
Grupi Drejtues Rajonal është organi vendimmarrës i SPAI që vendos mbi programin dhe buxhetin vjetor dhe takohet një herë në vit dhe kurdoherë që është e nevojshme.
Anëtarë e Grupit Drejtues Rajonal mund të vendosin të ftojnë vendet dhe organizatat partnere si vëzhgues në takimet e tyre.
Çdo vit, një zyrë drejtuese për SPAI-n do të emërohet nga rajoni nga Grupi Drejtues Rajonal. Zyra e parë drejtuese do të emërohet sa më parë të jetë e mundur pas hyrjes në fuqi të këtij Memorandumi. Zyra drejtuese do të kryesojë takimet e Grupit Drejtues Rajonal, do të sigurojë bashkërendim dhe mbikëqyrje të përgjithshme të aktiviteteve të SPAI RSLO-s në emër të Grupit Drejtues Rajonal dhe do të raportojë takimet e Tryezës Rajonale të Paktit të Stabilitetit.
Pas përfundimit të Paktit të Stabilitetit dhe krijimit të Këshillit Rajonal të Bashkëpunimit, Zyra Drejtuese do të raportojë takimet e Këshillit.
Palët riafirmojnë në pajtim me Deklaratën Ministeriale SPAI 2005 mbi 10 masat e përbashkëta për uljen e korrupsionit në Europën Juglindore, angazhimin e tyre për të mbështetur dhe konsoliduar cilësinë e SPAI RSLO-s për të vepruar si Qendra e Burimit Antikorrupsion të Europës Juglindore dhe për të shërbyer si pikë referimi për bashkëpunimin rajonal kundër korrupsionit, nëpërmjet lehtësimit të praktikave më të mira dhe shpërndarjes së mësimeve të nxjerra.
Palët gjithashtu riafirmojnë në pajtim me Deklaratën Ministeriale SPAI 2005, mbi 10 masat e përbashkëta për uljen e korrupsionit në Europën Juglindore, angazhimin e tyre për të forcuar rolin e përfaqësuesve të lartë si koordinatorë kombëtarë për antikorrupsionin dhe pika referimi për partnerët ndërkombëtare duke u dhënë atyre mbështetje politike dhe burime të mjaftueshme njerëzore dhe financiare.

Neni 2
Financimi i buxhetit operacional dhe programatik i SPAI-t

Palët bien dakord të kontribuojnë çdo vit, duke filluar nga viti 2007, me një shumë minimale prej 24 000 euro për buxhetin operacional dhe programatik të SPAI-t, duke siguruar në këtë mënyrë stabilitetin financiar të SPAI RSLO-s.
Kontributi i parë financiar do të transferohet në llogarinë bankare të SPAI RSLO-s, të përmendur më poshtë, sa më parë të jetë e mundur, tre muaj pas nënshkrimit të këtij Memorandumi Mirëkuptimi. Më pas, kontributet financiare vjetore do të transferohen brenda tremujorit të parë të çdo viti.

PËRFITUESI: SPAI RSLO 2
LLOGARIA NË EURO: 503022 136623
BANKA E PËRFITUESIT: VOLKSBANK BH DD SARAJEVË
SWIFT CODE: VBSABA22

BANKA NDËRMJETËSE: DEUTSCHE BANK
LLOGARIA NË EURO: 936 537 000
SWIFT CODE: DEUTEFF

SPAI RSLO do të njoftojë menjëherë Palët për çdo ndryshim në lidhje me procedurat e pagesës.
Palët bien dakord që në rast se kontributet e alokuara për një vit fiskal nuk janë shpenzuar tërësisht, bilanci do të përfshihet automatikisht në buxhetin e SPAI RSLO-s për vitin e ardhshëm fiskal, pa marrëveshje paraprake zyrtare.
Përveç kontributeve vjetore nga Palët, SPAI do të vazhdojë të kërkojë mbështetjen e donatorëve për aktivitete specifike programatike brenda programit të SPAI-it.

Neni 3
Raportet dhe kontrolli financiar

SPAI RSLO do t’i dorëzojë Grupit Drejtues Rajonal çdo vit raporte që përshkruajnë zbatimin e programit dhe të gjitha shpenzimet buxhetore të përfshira.
SPAI RSLO do të kryejë çdo vit një kontroll financiar të pavarura. Rezultatet dhe rekomandimet e kontrollit financiar duhet t’i paraqitet Grupit Drejtues Rajonal për rishikim dhe çdo palë tjetër që ka dhënë kontribut financiar për buxhetin e SPAI-t.


Neni 4
Kohëzgjatja, përfundimi dhe depozitimi i Memorandumit

Ky Memorandum Mirëkuptimi do të miratohet nga Palët në përputhje me procedurat e brendshme ligjore dhe do të hyjë në fuqi ditën e pas muajit në të cilin pala e fundit ka njoftuar depozitarin mbi përfundimin e procedurave të nevojshme për atë qëllim.
Nëse kërkesat e brendshme ligjore e lejojnë, çdo palë mund të zbatojë përkohësisht këtë Memorandum mirëkuptimi nga data e nënshkrimit të tij. Zbatimi i përkohshëm sipas këtij paragrafi do t’i njoftohet depozitarit.
Republika e Kroacisë do të veprojë si shteti depozitar.
Ku Memorandum mbetet në fuqi për tre vjet dhe do të shtyhet automatikisht për një periudhë tjetër trevjeçare, për sa kohë që palët nuk bien dakord ndryshe.
Çdo palë mund të denoncojë këtë Memorandum me anë të një njoftimi me shkrim drejtuar shtetit depozitar. Shteti depozitar është i detyruar të informojë të gjitha palët brenda 15 ditësh në lidhje me marrjen e këtij njoftimi. Denoncimi do të ketë efekt tre muaj pas datës së marrjes së njoftimit.
Çdo mosmarrëveshje ndërmjet palëve mbi interpretimin ose zbatimin e këtij Memorandumi, duke përfshirë vlefshmërinë ose përfundimin e tij, do të zgjidhet me anë të bisedimeve ndërmjet palëve.
Pavarësisht nga përfundimi i këtij Memorandumi, dispozitat e tij do të vazhdojnë të zbatohen në shkallën e nevojshme, për të lejuar përfundimin e aktiviteteve specifike, tashmë të ndërmarra sipas Memorandumit.
Teksti origjinal i Memorandumit në një kopje të vetme në gjuhën angleze do të depozitohet në Republikën e Kroacisë si shteti depozitar që do t’i transmetojë një kopje të vërtetuar çdo pale.
 Nënshkruar më 13 prill 2007 në Zagreb, Republika e Krocisë.
Në dëshmi të kësaj, nënshkruesit, duke qenë të autorizuar rregullisht nga Qeveritë e tyre përkatëse, kanë nënshkruar këtë Memorandum Mirëkuptimi.
Ministrat e vendeve anëtare të SPAI-it

